2023.6.26.
HU
Az Európai Unió Hivatalos Lapja
L 160/45
²²²
(33)
A Portugália által szolgáltatott információk alapján hat fő tényező járult hozzá az Azores Airlines nehézségeinek kialakulásához (37): i. a csökkentett kapacitáskihasználás (a repülőgépenkénti repülési idők referenciaértéke alatt 40–50 %-kal, mivel a légitársaság hálózati terve történelmileg nagymértékben függ a szezonális forgalomtól, és nincsenek éjszakai járatok), ii. a menetrend rendszertelenségei miatti megtérítési költségek növekedése: a 2015.
évi 1,5 millió EUR-ról 2019-ben 4,5 millió EUR-ra, míg csak 2018-ban a fennakadások feloldása céljából bérelt légi járművek költsége meghaladta a 15 millió EUR-t, iii.
a 2019-ben jelentős javító karbantartást igénylő, örökölt flottához kapcsolódó magas karbantartási költségek és a 2019-ben szükséges magas tartalékok, iv. a flottacsere végrehajtásával járó többletköltségek (egy A321-es légi jármű késedelmes leszállítása miatt 2019-ben egy további járművet kellett bérelni, az új flotta személyzete képzésének késedelme a 2017-es csúcsidőszakban járattörlésekhez vezetett), v. a közszolgáltatási kötelezettség követelményeire tekintettel átlag alatti bevételek és teljesítmény (a közszolgáltatási kötelezettség hatálya alá tartozó négy útvonalra vonatkozó menetrendi korlátozások határt szabnak a hálózat, a flotta és a személyzet optimalizálásának, a közszolgáltatási kötelezettség hatálya alá tartozó, szabályozott viteldíjak korlátozzák a bevételi potenciált, így a közszolgáltatási kötelezettség hatálya alá tartozó négy útvonal 2019-ben 13 millió EUR negatív EBIT-marzs hatást eredményezett), vi.
a Ponta Delgada–Lisszabon útvonal liberalizálását követően a fapados fuvarozók által 2015 után gyakorolt, megnövekedett nyomás, minthogy a Ryanair belépett a piacra, és a TAP egyre növekvő mértékben repül a SATA Ponta Delgada csomópontjáról például észak-amerikai célállomásokra.
2.2.3.
A Covid19-világjárvány hatása a kedvezményezett működésére és eredményeire
(34)
A Covid19-világjárvány légi közlekedési és turisztikai ágazatra gyakorolt hatásai súlyosbították a SATA nehézségeit.
A világjárvány jelentős és tartós keresleti sokkhatást váltott ki, amelyet főként a Portugáliában, más tagállamokban és Észak-Amerikában 2020 márciusától a járvány terjedésének megfékezése érdekében bevezetett utazási és kereskedelmi korlátozások okoztak, amelyek látható hatást gyakorolnak az Azori-szigetek (és Madeira autonóm régió (38)) reálgazdaságára.
(35)
Míg a SATA a Covid19-járványt megelőző két évben 2018 márciusa és 2020 februárja között 44 000 járatot üzemeltetett, a 2020 márciusa és 2022 februárja közötti időszakban 34 821 járatot, ami 21 %-os kínálati csökkenést jelent.
Ugyanezen időszakok és a SATA működésére gyakorolt hatás vonatkozásában a szállított utasok száma 43,5 %-kal, 3,36 millióról 1,9 millióra, a kilométerenként rendelkezésre álló ülőhelyek száma 43,2 %-kal, 5 843 millióról 3 326 millióra, az utaskilométerenkénti bevétel pedig 58 %-kal, 4 582 millióról 1 928 millióra csökkent.
Hasonlóképpen, az SGA által üzemeltetett repülőterekről induló és oda érkező utasok száma 33 %-kal, 0,56 millióról 0,38 millióra esett vissza, a működési bevételek pedig 46 %-kal csökkentek (39).
(36)
Ami a Covid19-világjárvány kitörése óta kiesett bevételeket illeti, még azon konzervatív feltételezés mellett is, miszerint a SATA bevételei 5 %-os növekedési rátával növekedtek volna, ami alacsonyabb, mint a SATA Air Açores 7,8 %-os és az Azores Airlines 5,1 %-os növekedési rátája a 2015 és 2019 közötti időszakban, az összehasonlítás a SATA Air Açores esetében 35,3 millió EUR, az Azores Airlines esetében pedig 180,3 millió EUR összegű bevételkiesést mutat.
Az állandó vagy félig állandó költségek csökkentése érdekében hozott intézkedések ellenére a SATA EBITDA-jára gyakorolt hatás a becslések szerint körülbelül 80 millió EUR-t tesz ki, és 2020 márciusa és 2022 februárja között 54,5 millió EUR nettóeredmény-csökkenést jelentett a 2018 márciusa és 2020 februárja közötti időszakhoz képest.
(37)
2021.
április 30-án a Bizottság az EUMSZ 107. cikke (2) bekezdésének b) pontja alapján 12 millió EUR összegű kártérítést hagyott jóvá a SATA Air Açores és az Azores Airlines számára a Covid19-világjárvány terjedésének megfékezése érdekében az ARA, Portugália és más célországok hatóságai által 2020.
március 19. és 2020. június 30. között bevezetett utazási korlátozások miatt elszenvedett közvetlen károkért (40).
A Covid19-világjárvány által okozott erőteljes keresletcsökkenés azonban 2020 júniusa után is fennmaradt, és a SATA bevételeire és veszteségeire gyakorolt hatás mostanáig öt-hatszorosa volt a kártérítési támogatás által fedezett veszteségeknek.
(37) Portugália 2021. december 2-i beadványa, 1. melléklet – A SATA 2021–2025-ös időszakra szóló szerkezetátalakítási és stratégiai terve, 9. o. (38) A Bizottság határozata (2021.
április 30.) az SA.62505.
(2021/N.) számú – Covid19: az SA.56873. számú közvetlen támogatási program és hitelgarancia-program módosítása ügyben (HL C 195., 2021.5.21., 22. o.).
(39) Portugália 2022.
április 6-án benyújtott válasza a Bizottság információkérésére, 8–10. o. (40) A Bizottság határozata (2021.
április 30.) az SA.61771.
(2021/N.) számú – Covid19 – Rendkívüli események által okozott károk megtérítése (HL C 285., 2021.7.16., 7. o.).